title: Sklep Sveta (EU) 2019/1578 z dne 20. septembra 2019 o stališču, ki se v imenu Evropske unije zastopa v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, glede skupine strokovnjakov iz člena 13.15 Sporazuma

text:
                  24.9.2019

                  SL

                  Uradni list Evropske unije

                  L 244/4

         SKLEP SVETA (EU) 2019/1578
         z dne 20. septembra 2019
         o stališču, ki se v imenu Evropske unije zastopa v Odboru za trgovino in trajnostni razvoj, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, glede skupine strokovnjakov iz člena 13.15 Sporazuma
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S Sklepom 2011/265/EU (1) je Svet odobril podpis Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani v imenu Evropske unije (2) (v nadaljnjem besedilu: Sporazum). Sporazum je bil podpisan 6. oktobra 2010 in se začasno uporablja od 1. julija 2011.

                     (2)

                     Unija je Sporazum sklenila s Sklepom Sveta (EU) 2015/2169 (3), veljati pa je začel 13. decembra 2015.

                     (3)

                     Odbor za trgovino in trajnostni razvoj EU-Koreja (v nadaljnjem besedilu: Odbor) je s Sklepom št. 2/2012 z dne 27. junija 2012 (4) vzpostavil seznam strokovnjakov, ki lahko delujejo kot člani skupine za namene člena 13.15 Sporazuma.

                     (4)

                     Republika Koreja je 30. julija 2019 obvestila Unijo, da želi zamenjati imena več korejskih strokovnjakov na seznamu strokovnjakov iz Priloge k Sklepu št. 2/2012. Da bi začel učinkovati, bi bilo treba spremenjeni seznam strokovnjakov čim prej predložiti Odboru v odobritev.

                     (5)

                     Zato je na podlagi priloženega osnutka sklepa primerno določiti stališče, ki se v imenu Unije zastopa v Odboru, da se zagotovi učinkovito izvajanje Sporazuma –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Odboru za trgovino in trajnostni razvoj EU-Koreja, vzpostavljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, glede seznama strokovnjakov, ki so pripravljeni in sposobni delovati kot člani skupine strokovnjakov v skladu s členom 13.15 Sporazuma, temelji na osnutku sklepa Odbora za trgovino in trajnostni razvoj EU-Koreja, ki je priložen temu sklepu.

            Člen 2
            Ta sklep začne veljati na dan sprejetja.

            V Bruslju, 20. septembra 2019

                  Za Svet

                  Predsednica

               S. MARIN

            (1)  Sklep Sveta 2011/265/EU z dne 16. septembra 2010 o podpisu Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani v imenu Evropske unije in o njegovi začasni uporabi (UL L 127, 14.5.2011, str. 1).

            (2)  UL L 127, 14.5.2011, str. 6.

            (3)  Sklep Sveta (EU) 2015/2169 z dne 1. oktobra 2015 o sklenitvi Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (UL L 307, 25.11.2015, str. 2).

            (4)  Sklep št. 2/2012 Odbora za trgovino in trajnostni razvoj EU-Koreja z dne 27. junija 2012 o vzpostavitvi skupine strokovnjakov iz člena 13.15 Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (UL L 331, 1.12.2012, str. 54).

            SKLEP št. [X/2019] ODBORA ZA TRGOVINO IN TRAJNOSTNI RAZVOJ EU-KOREJA
            z dne …
            o revidiranem seznamu strokovnjakov, ki so v skladu s členom 13.15 Sporazuma pripravljeni in sposobni delovati kot člani skupine strokovnjakov
            ODBOR ZA TRGOVINO IN TRAJNOSTNI RAZVOJ EU-KOREJA JE –
            ob upoštevanju Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum) ter zlasti člena 13.15(3) Sporazuma,
            ob upoštevanju naslednjega:

                        (1)

                        V skladu s členom 13.15(3) Sporazuma pogodbenici določita seznam najmanj 15 oseb, ki so pripravljene in sposobne delovati kot člani skupine strokovnjakov v zvezi z zadevami iz poglavja 13 o trgovini in trajnostnem razvoju ter imajo strokovno znanje na področjih iz navedenega poglavja. Od teh posameznikov jih vsaj pet ni državljanov nobene od pogodbenic in predsedujejo skupini strokovnjakov.

                        (2)

                        Odbor za trgovino in trajnostni razvoj EU-Koreja je 27. junija 2012 sprejel Sklep št. 2/2012 (1) o določitvi seznama 18 strokovnjakov, ki so lahko delujejo kot člani skupine strokovnjakov.

                        (3)

                        Republika Koreja je izrazila željo, da bi zamenjala nekatere korejske državljane na seznamu strokovnjakov. Da bi ta sprememba začela učinkovati, bi moral revidirani seznam strokovnjakov odobriti Odbor za trgovino in trajnostni razvoj EU-Koreja.

                        (4)

                        Pogodbenici sta zato revidirali seznam strokovnjakov, vzpostavljen s Sklepom št. 2/2012, in treba bi bilo sprejeti revidiran seznam strokovnjakov, kakor je določen v Prilogi –

                  SKLENIL:

               Člen 1
               Seznam strokovnjakov, ki lahko delujejo kot člani skupine strokovnjakov za namene člena 13.15 Sporazuma, določen v Prilogi k Sklepu št. 2/2012, se nadomesti s seznamom strokovnjakov iz Priloge k temu sklepu.

               Člen 2
               Ta sklep začne veljati na dan sprejetja.

               V …,

                     Za ODBOR ZA TRGOVINO IN TRAJNOSTNI RAZVOJ EU-KOREJA

               (1)  Sklep št. 2/2012 Odbora za trgovino in trajnostni razvoj EU-Koreja z dne 27. junija 2012 o vzpostavitvi skupine strokovnjakov iz člena 13.15 Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (UL L 331, 1.12.2012, str. 54).

            PRILOGA

               SEZNAM STROKOVNJAKOV, KI SO PRIPRAVLJENI IN SPOSOBNI DELOVATI KOT ČLANI SKUPINE STROKOVNJAKOV V ZVEZI Z ZADEVAMI IZ POGLAVJA 13 (TRGOVINA IN TRAJNOSTNI RAZVOJ) SPORAZUMA

            Strokovnjaki, ki jih imenuje Republika Koreja:

                        Sung Wook LEE

                        Jaemin LEE

                        Chang Young KWON

                        Suh-Yong CHUNG

                        Taek-Whan HAN

                        Won-Mog CHOI

                  Strokovnjaki, ki jih imenuje Evropska unija:

                        Eddy LAURIJSSEN

                        Jorge CARDONA

                        Karin LUKAS

                        Hélène RUIZ FABRI

                        Laurence BOISSON DE CHAZOURNES

                        Geert VAN CALSTER

                  Predsedniki (niso državljani pogodbenic):

                        Thomas P. PINANSKY

                        Nguyen Van TAI

                        Le HA THANH

                        Jill MURRAY

                        Ricardo MELÉNDEZ-ORTIZ

                        Nathalie BERNASCONI-OSTERWALDER


title: Sklep Evropskega parlamenta (EU) 2019/1497 z dne 26. marca 2019 o razrešnici glede izvrševanja proračuna Evropske železniške agencije (zdaj Agencija Evropske unije za železnice) (ERA) za proračunsko leto 2017

text:
               27.9.2019

               SL

               Uradni list Evropske unije

               L 249/252

      SKLEP EVROPSKEGA PARLAMENTA (EU) 2019/1497
      z dne 26. marca 2019
      o razrešnici glede izvrševanja proračuna Evropske železniške agencije (zdaj Agencija Evropske unije za železnice) (ERA) za proračunsko leto 2017
      EVROPSKI PARLAMENT,

                  —

                  ob upoštevanju končnega zaključnega računa Evropske železniške agencije (zdaj Agencija Evropske unije za železnice) za proračunsko leto 2017,

                  —

                  ob upoštevanju poročila Računskega sodišča o zaključnem računu Agencije Evropske unije za železnice za proračunsko leto 2017 z odgovorom agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice agenciji glede izvrševanja proračuna za proračunsko leto 2017 (05825/2019 – C8-0083/2019),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (4) in zlasti člena 70,

                  —

                  ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (v nadaljnjem besedilu: uredba o agenciji) (5), zlasti člena 39,

                  —

                  ob upoštevanju Uredbe (EU) 2016/796 Evropskega parlamenta in Sveta z dne 11. maja 2016 o Agenciji Evropske unije za železnice in razveljavitvi Uredbe (ES) št. 881/2004 (6) in zlasti člena 65,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7) in zlasti člena 108,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A8-0158/2019),

         1.

            podeli razrešnico izvršnemu direktorju Agencije Evropske unije za železnice glede izvrševanja proračuna agencije za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Agencije Evropske unije za železnice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 434, 30.11.2018, str. 83.

         (2)  UL C 434, 30.11.2018, str. 83.

         (3)  UL L 298, 26.10.2012, str. 1.

         (4)  UL L 193, 30.7.2018, str. 1.

         (5)  UL L 164, 30.4.2004, str. 1.

         (6)  UL L 138, 26.5.2016, str. 1.

         (7)  UL L 328, 7.12.2013, str. 42.


title: Sklep Evropskega parlamenta (EU, Euratom) 2019/1548 z dne 26. marca 2019 o razrešnici glede izvrševanja proračuna Evropskega skupnega podjetja za ITER in razvoj fuzijske energije (F4E) za proračunsko leto 2017

text:
               27.9.2019

               SL

               Uradni list Evropske unije

               L 249/343

      SKLEP EVROPSKEGA PARLAMENTA (EU, Euratom) 2019/1548
      z dne 26. marca 2019
      o razrešnici glede izvrševanja proračuna Evropskega skupnega podjetja za ITER in razvoj fuzijske energije (F4E) za proračunsko leto 2017
      EVROPSKI PARLAMENT,

                  —

                  ob upoštevanju končnega zaključnega računa Evropskega skupnega podjetja za ITER in razvoj fuzijske energije za proračunsko leto 2017,

                  —

                  ob upoštevanju poročila Računskega sodišča o zaključnem računu Evropskega skupnega podjetja za ITER in razvoj fuzijske energije za proračunsko leto 2017 z odgovorom skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice skupnemu podjetju glede izvrševanja proračuna za proračunsko leto 2017 (05827/2019 – C8-0100/2019),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (4) in zlasti člena 70,

                  —

                  ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (5) in zlasti člena 5(3),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6),

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor (A8-0126/2019),

         1.

            podeli razrešnico direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 452, 14.12.2018, str. 36.

         (2)  UL C 452, 14.12.2018, str. 36.

         (3)  UL L 298, 26.10.2012, str. 1.

         (4)  UL L 193, 30.7.2018, str. 1.

         (5)  UL L 90, 30.3.2007, str. 58.

         (6)  UL L 328, 7.12.2013, str. 42.


title: Sklep Sveta (SZVP) 2019/1663 z dne 1. oktobra 2019 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
                  2.10.2019

                  SL

                  Uradni list Evropske unije

                  L 252/36

         SKLEP SVETA (SZVP) 2019/1663
         z dne 1. oktobra 2019
         o spremembi Sklepa (SZVP) 2015/1333 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 31. julija 2015 sprejel Sklep (SZVP) 2015/1333 (1) o omejevalnih ukrepih zaradi razmer v Libiji.

                     (2)

                     Svet je 1. aprila 2019 sprejel Sklep (SZVP) 2019/539 (2).

                     (3)

                     Zaradi trajajoče nestabilnosti in resnosti razmer v Libiji se omejevalne ukrepe, ki zadevajo tri osebe, podaljša še za šest mesecev.

                     (4)

                     Sklep (SZVP) 2015/1333 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 17 Sklepa (SZVP) 2015/1333 se odstavka 3 in 4 nadomestita z naslednjim:

                  „3.   Ukrepi iz člena 8(2) se za vnose 14, 15 in 16 iz Priloge II uporabljajo do 2. aprila 2020.

                  4.   Ukrepi iz člena 9(2) se za vnose 19, 20 in 21 iz Priloge IV uporabljajo do 2. aprila 2020.“

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 1. oktobra 2019

                  Za Svet

                  Predsednica

               T. TUPPURAINEN

            (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).

            (2)  Sklep Sveta (SZVP) 2019/539 z dne 1. aprila 2019 o spremembi Sklepa (SZVP) 2015/1333 o omejevalnih ukrepih zaradi razmer v Libiji (UL L 93, 2.4.2019, str. 15).


Odločba Komisije z dne 09/10/2019 o razglasitvi združljivosti koncentracije s skupnim trgom (Zadeva št. COMP/M.9405 - CPF / ITOCHU / HYLIFE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1754 z dne 7. oktobra 2019 o pristopu Evropske unije k Ženevskemu aktu Lizbonskega sporazuma o označbah porekla in geografskih označbah

text:
                  24.10.2019

                  SL

                  Uradni list Evropske unije

                  L 271/12

         SKLEP SVETA (EU) 2019/1754
         z dne 7. oktobra 2019
         o pristopu Evropske unije k Ženevskemu aktu Lizbonskega sporazuma o označbah porekla in geografskih označbah
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 207 v povezavi s točko (a) člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta,
         ob upoštevanju naslednjega:

                     (1)

                     Z Lizbonskim sporazumom o zaščiti označb porekla in njihovi mednarodni registraciji z dne 31. oktobra 1958 (v nadaljnjem besedilu: Lizbonski sporazum) je bila vzpostavljena posebna unija (v nadaljnjem besedilu: posebna unija) v okviru Unije za varstvo industrijske lastnine, ki je bila ustanovljena s Konvencijo za varstvo industrijske lastnine, podpisano 20. marca 1883 v Parizu (v nadaljnjem besedilu: Pariška konvencija). V skladu s pogoji Lizbonskega sporazuma morajo pogodbenice na svojem ozemlju zaščititi označbe porekla proizvodov drugih držav v okviru posebne unije, ki se kot take priznavajo in so zaščitene v državi porekla ter registrirane pri Mednarodnem uradu Svetovne organizacije za intelektualno lastnino (WIPO), razen če te pogodbenice v obdobju enega leta od prejema uradnega obvestila o takšni registraciji izjavijo, da ne morejo zagotoviti zaščite.

                     (2)

                     Med pogodbenicami Lizbonskega sporazuma je sedem držav članic, in sicer Bolgarija (od leta 1975), Češka (od leta 1993), Francija (od leta 1966), Italija (od leta 1968), Madžarska (od leta 1967), Portugalska (od leta 1966) in Slovaška (od leta 1993). Tri druge države članice so Lizbonski sporazum podpisale, vendar ga niso ratificirale, in sicer Grčija, Španija in Romunija. Unija sama ni pogodbenica Lizbonskega sporazuma, saj le-ta določa, da lahko k njemu pristopijo le države.

                     (3)

                     20. maja 2015 je bil sprejet Ženevski akt Lizbonskega sporazuma o označbah porekla in geografskih označbah (v nadaljnjem besedilu: Ženevski akt), s katerim se je revidiral Lizbonski sporazum. Ženevski akt zlasti razširja področje uporabe posebne unije, da se razširja zaščita označb porekla proizvodov na vse geografske označbe v smislu Sporazuma Svetovne trgovinske organizacije o trgovinskih vidikih pravic intelektualne lastnine. Ženevski akt je združljiv z navedenim sporazumom in ustreznim pravom Unije o zaščiti označb porekla in geografskih označb za kmetijske proizvode ter omogoča, da pogodbenice postanejo tudi medvladne organizacije.

                     (4)

                     Unija ima na področjih, ki jih zajema Ženevski akt, izključno pristojnost. To je bilo potrjeno v sodbi Sodišča z dne 25. oktobra 2017 v zadevi C-389/15 (1), v kateri je bilo pojasnjeno, da je osnutek revidiranega Lizbonskega sporazuma, ki je bil zatem sprejet kot Ženevski akt, namenjen zlasti spodbujanju in urejanju trgovine med Unijo in tretjimi državami, ki so pogodbenice Lizbonskega sporazuma ter da ima neposredne in takojšnje učinke na takšno trgovino. Zato je bilo pogajanje o Ženevskem aktu v izključni pristojnosti Unije na podlagi točke (e) člena 3(1) PDEU, saj se je zlasti glede trgovinskih vidikov intelektualne lastnine nanašalo na področje skupne trgovinske politike iz člena 207(1) PDEU.

                     (5)

                     Unija je za nekatere kmetijske proizvode vzpostavila enotne in celovite sisteme zaščite geografskih označb, in sicer za vina (leta 1970), žgane pijače (leta 1989), aromatizirana vina (leta 1991) ter druge kmetijske proizvode in živila (leta 1992). Glede na izključno pristojnost Unije na podlagi člena 3 PDEU države članice ne bi smele imeti nacionalnih sistemov za zaščito kmetijskih označb porekla in geografskih označb tretjih držav, ki so članice posebne unije. Ker pa Unija ni pogodbenica Ženevskega akta, ne more predložiti kmetijskih označb porekla in geografskih označb, registriranih na ravni Unije, da bi se zaščitile v okviru posebne unije, niti ne more zaščititi označb porekla in geografskih označb tretjih držav, ki so članice, s pomočjo sistemov zaščite, ki jih vzpostavi v skladu z Ženevskim aktom.

                     (6)

                     Unija bi morala pristopiti k Ženevskemu aktu in postati pogodbenica, da bi lahko ustrezno izvrševala svojo izključno pristojnost na področjih, ki so zajeta v Ženevskem aktu, in svoje naloge v okviru svojih celovitih sistemov zaščite za kmetijske označbe porekla in geografske označbe.

                     (7)

                     Pristop Unije k Ženevskemu aktu je skladen s členom 17(2) Listine Evropske unije o temeljnih pravicah, ki zagotavlja varstvo intelektualne lastnine.

                     (8)

                     Unija bi si morala prizadevati za ureditev vprašanja glasovalnih pravic v skupščini posebne unije Ženevskega akta, da bi zagotovila svoje dejansko sodelovanje v postopkih odločanja glede na točko (b)(ii) člena 22(4) Ženevskega akta. Zato je primerno, da bi se države članice, ki to želijo, pooblastilo tudi, da skupaj z Unijo in v njenem interesu ratificirajo Ženevski akt oziroma k njemu pristopijo.

                     (9)

                     S tem bo obenem mogoče zagotoviti kontinuiteto pravic, ki izhajajo iz obstoječega članstva sedmih držav članic v posebni uniji.

                     (10)

                     Pri ratifikaciji ali pristopu držav članic pa bi bilo treba v celoti spoštovati izključno pristojnost Unije in Unija bi morala ostati odgovorna za zagotavljanje uveljavljanja pravic in izpolnjevanja obveznosti Unije in držav članic v skladu z Ženevskim aktom.

                     (11)

                     Unijo in države članice, ki so ratificirale Ženevski akt ali k njemu pristopile, v posebni uniji zastopa Komisija v skladu s členom 17(1) Pogodbe o Evropski uniji (PEU) –

               SPREJEL NASLEDNJI SKLEP:

            Člen 1
            Pristop Evropske unije k Ženevskemu aktu Lizbonskega sporazuma o označbah porekla in geografskih označbah (v nadaljnjem besedilu: Ženevski akt) se odobri v imenu Unije.
            Besedilo Ženevskega akta je priloženo temu sklepu.

            Člen 2
            Predsednik Sveta imenuje osebo, ki je pooblaščena, da v imenu Unije deponira listino o pristopu iz točke (ii) člena 28(2) Ženevskega akta, da se s tem izrazi soglasje Unije, da jo Ženevski akt zavezuje, ter poda izjavo in uradno obvestilo, priloženo listini o pristopu, iz člena 5 tega sklepa.

            Člen 3
            Države članice, ki to želijo, so pooblaščene, da skupaj z Unijo in v njenem interesu ratificirajo Ženevski akt oziroma k njemu pristopijo ob doslednem spoštovanju izključne pristojnosti Unije.

            Člen 4

               (1)   Unijo in države članice, ki ratificirajo Ženevski akt ali k njemu pristopijo na podlagi člena 3 tega sklepa, v posebni uniji zastopa Komisija v skladu s členom 17(1) PEU. Unija je odgovorna za zagotavljanje uveljavljanja pravic in izpolnjevanja obveznosti Unije in držav članic, ki ratificirajo Ženevski akt ali k njemu pristopijo na podlagi člena 3 tega sklepa.
               Komisija v imenu Unije in navedenih držav članic pošlje vsa uradna obvestila, potrebna v skladu z Ženevskim aktom.
               Komisija je zlasti imenovana kot pristojni organ iz člena 3 Ženevskega akta in je odgovorna za upravljanje Ženevskega akta na ozemlju Unije ter komunikacijo z Mednarodnim uradom WIPO v skladu z Ženevskim aktom in Skupnim pravilnikom v okviru Lizbonskega sporazuma in Ženevskim aktom Lizbonskega sporazuma (v nadaljnjem besedilu: Skupni pravilnik).

               (2)   Unija glasuje v skupščini posebne unije, države članice, ki so Ženevski akt ratificirale ali k njemu pristopile, pa ne uveljavljajo svoje glasovalne pravice.

            Člen 5
            V skladu s členom 29(4) Ženevskega akta se v izjavi, priloženi listini o pristopu, določi enoletno podaljšanje roka iz člena 15(1) Ženevskega akta in obdobij iz člena 17 Ženevskega akta v skladu s postopki, določenimi v Skupnem pravilniku.
            V skladu s točko (a) pravila 5(3) Skupnega pravilnika se v uradnem obvestilu generalnemu direktorju WIPO, ki je priloženo listini o pristopu, določi zahteva, da se za zaščito registrirane označbe porekla ali geografske označbe na ozemlju Unije poleg obvezne vsebine iz pravila 5(2) Skupnega pravilnika navedejo tudi podatki, ki se v primeru označbe porekla nanašajo na kakovost ali značilnosti blaga in njegovo povezavo z geografskim okoljem geografskega območja proizvodnje, v primeru geografske označbe pa na kakovost, sloves ali drugo značilnost blaga in njegovo povezavo z geografskim območjem porekla.

            Člen 6
            Ta sklep začne veljati dvajseti dan po objavi v Uradnem listu Evropske unije.

            V Luxembourgu, 7. oktobra 2019

                  Za Svet

                  Predsednica

               A.-M. HENRIKSSON

            (1)  Sodba Sodišča z dne 25. oktobra 2017, Komisija proti Svetu, C-389/15, ECLI:EU:C:2017:798.


Odločba Komisije z dne 23/10/2019 o razglasitvi združljivosti koncentracije s skupnim trgom (Zadeva št. COMP/M.9556 - TRITON / GRUPO FERTIBERIA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/10/2019 o razglasitvi združljivosti koncentracije s skupnim trgom (Zadeva št. COMP/M.9451 - MALL GROUP / CESKOSLOVENSKA OBCHODNI BANKA / MALLPAY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2019/1788 z dne 24. oktobra 2019 o spremembi Sklepa (SZVP) 2015/1763 o omejevalnih ukrepih glede na razmere v Burundiju

text:
                  25.10.2019

                  SL

                  Uradni list Evropske unije

                  L 272/147

         SKLEP SVETA (SZVP) 2019/1788
         z dne 24. oktobra 2019
         o spremembi Sklepa (SZVP) 2015/1763 o omejevalnih ukrepih glede na razmere v Burundiju
         SVET EVROPSKE UNIJE JE
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 1. oktobra 2015 sprejel Sklep (SZVP) 2015/1763 (1) o omejevalnih ukrepih glede na razmere v Burundiju.

                     (2)

                     Na podlagi pregleda Sklepa (SZVP) 2015/1763 bi bilo treba omejevalne ukrepe podaljšati do 31. oktobra 2020.

                     (3)

                     V Sklepu (SZVP) 2015/1763 bi bilo treba dodati določbo, ki bi določala, da Svet in visoki predstavnik lahko obdelujeta osebne podatke, da lahko opravljata svoje naloge na podlagi navedenega sklepa.

                     (4)

                     Pregledani so bili posamezni vnosi v Prilogi k Sklepu (SZVP) 2015/1763 in treba bi bilo spremeniti podatke glede ene fizične osebe.

                     (5)

                     Sklep (SZVP) 2015/1763 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep (SZVP) 2015/1763 se spremeni:

                        1.

                        Vstavi se naslednji člen:

                           „Člen 4a

                              1.   Svet in visoki predstavnik lahko obdelujeta osebne podatke, da lahko opravljata svoje naloge na podlagi tega sklepa, zlasti:

                                          (a)

                                          kar zadeva Svet, za pripravo sprememb in spreminjanje Priloge;

                                          (b)

                                          kar zadeva visokega predstavnika, za pripravo sprememb Priloge.

                              2.   Svet in visoki predstavnik lahko po potrebi ustrezne podatke v zvezi s kaznivimi dejanji, ki jih storijo fizične osebe s seznama, s kazenskimi obsodbami teh oseb ali z varnostnimi ukrepi v zvezi s takimi osebami obdelujeta samo, kolikor je taka obdelava potrebna za pripravo Priloge.

                              3.   Za namene tega sklepa sta Svet in visoki predstavnik določena za ‚upravljavca‘ v smislu točke 8 člena 3 Uredbe (EU) 2018/1725 Evropskega parlamenta in Sveta (*1), da se zagotovi, da lahko zadevne fizične osebe uveljavljajo svoje pravice na podlagi Uredbe (EU) 2018/1725.

                           (*1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“"

                        2.

                        Drugi odstavek člena 6 se nadomesti z naslednjim:
                        „Ta sklep se uporablja do 31. oktobra 2020.“

                        3.

                        Priloga se spremeni, kot je določeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Luxembourgu, 24. oktobra 2019

                  Za Svet

                  Predsednik

               A.-K. PEKONEN

            (1)  Sklep Sveta (SZVP) 2015/1763 z dne 1. oktobra 2015 o omejevalnih ukrepih glede na razmere v Burundiju (UL L 257, 2.10.2015, str. 37).

            PRILOGA
            V Prilogi k Sklepu (SZVP) 2015/1763 se vnos 1 pod naslovom „Seznam fizičnih in pravih oseb, subjektov in organov iz členov 1 in 2“ nadomesti z naslednjim:

                           Ime

                           Podatki o istovetnosti

                           Razlogi za uvrstitev na seznam

                           „1.

                           Godefroid BIZIMANA

                           Spol: moški
                           Datum rojstva: 23.4.1968
                           Kraj rojstva: NYAGASEKE, MABAYI, CIBITOKE
                           Burundijsko državljanstvo. Številka potnega lista: DP0001520

                           ‚Chargé de Missions de la Présidence‘ in nekdanji namestnik generalnega direktorja nacionalne policije. Odgovoren za ogrožanje demokracije, saj je sprejemal operativne odločitve, na podlagi katerih je prišlo do nesorazmerne uporabe sile in nasilnega zatiranja mirnih demonstracij, ki so se začele 26. aprila 2015 po najavi predsedniške kandidature predsednika Nkurunzize.“


title: Sklep Sveta (SZVP) 2019/1789 z dne 24. oktobra 2019 o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije

text:
                  25.10.2019

                  SL

                  Uradni list Evropske unije

                  L 272/150

         SKLEP SVETA (SZVP) 2019/1789
         z dne 24. oktobra 2019
         o spremembi Sklepa 2010/573/SZVP o omejevalnih ukrepih proti vodstvu pridnestrske regije Republike Moldavije
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 27. septembra 2010 sprejel Sklep 2010/573/SZVP (1) o omejevalnih ukrepih proti vodstvu pridnestrske regije Republike Moldavije.

                     (3)

                     V Sklep 2010/573/SZVP bi bilo treba vključiti določbo, ki bi določala, da lahko Svet in visoki predstavnik obdelujeta osebne podatke, da lahko opravljata svoje naloge na podlagi navedenega sklepa.

                     (2)

                     Na podlagi pregleda Sklepa 2010/573/SZVP bi bilo treba omejevalne ukrepe proti vodstvu pridnestrske regije Republike Moldavije podaljšati do 31. oktobra 2020. Svet bo po šestih mesecih pregledal stanje v zvezi z omejevalnimi ukrepi.

                     (4)

                     Sklep 2010/573/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2010/573/SZVP se spremeni:

                        (1)

                        Vstavi se naslednji člen:
                        „Člen 2a

                           1.   Svet in visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) lahko obdelujeta osebne podatke, da lahko opravljata svoje naloge na podlagi tega sklepa, zlasti:

                                       (a)

                                       kar zadeva Svet, za pripravo sprememb in spreminjanje Priloge;

                                       (b)

                                       kar zadeva visokega predstavnika, za pripravo sprememb Priloge.

                           2.   Svet in visoki predstavnik lahko po potrebi obdelujeta ustrezne podatke v zvezi s kaznivimi dejanji, ki jih storijo fizične osebe s seznama, s kazenskimi obsodbami teh oseb ali z varnostnimi ukrepi v zvezi s takimi osebami samo, kolikor je taka obdelava potrebna za pripravo Priloge.

                           3.   Za namene tega sklepa sta Svet in visoki predstavnik določena za „upravljavca“ v smislu točke 8 člena 3 Uredbe (EU) 2018/1725 Evropskega parlamenta in Sveta (*1), da se zagotovi, da lahko zadevne fizične osebe uveljavljajo svoje pravice na podlagi Uredbe (EU) 2018/1725.

                           (*1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“."

                        (2)

                        Člen 4(2) se nadomesti z naslednjim:

                           „2.   Ta sklep se uporablja do 31. oktobra 2020. Redno se pregleduje. Če Svet meni, da cilji tega sklepa niso bili doseženi, ga po potrebi podaljša ali spremeni.“

            Člen 2
            Ta sklep začne veljati dan po objavi v Uradnem listu Evropske unije.

            V Luxembourgu, 24. oktobra 2019

                  Za Svet

                  Predsednica

               A.-K. PEKONEN

            (1)  Sklep Sveta 2010/573/SZVP z dne 27. septembra 2010 o omejevalnih ukrepih proti vodstvu pridnestrske regije Republike Moldavije (UL L 253, 28.9.2010, str. 54).


title: Sklep Sveta (SZVP) 2019/1790 z dne 24. oktobra 2019 o spremembi Sklepa 2010/638/SZVP o omejevalnih ukrepih proti Republiki Gvineji

text:
                  25.10.2019

                  SL

                  Uradni list Evropske unije

                  L 272/152

         SKLEP SVETA (SZVP) 2019/1790
         z dne 24. oktobra 2019
         o spremembi Sklepa 2010/638/SZVP o omejevalnih ukrepih proti Republiki Gvineji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 25. oktobra 2010 sprejel Sklep 2010/638/SZVP (1) o omejevalnih ukrepih proti Republiki Gvineji.

                     (2)

                     Na podlagi pregleda Sklepa 2010/638/SZVP bi bilo treba te omejevalne ukrepe podaljšati do 27. oktobra 2020.

                     (3)

                     V Sklepu (SZVP) 2010/638 bi bilo treba dodati določbo, ki bi določala, da lahko Svet in visoki predstavnik obdelujeta osebne podatke, da lahko opravljata svoje naloge na podlagi navedenega sklepa.

                     (4)

                     Sklep 2010/638/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2010/638/SZVP se spremeni:

                        (1)

                        vstavi se naslednji člen:
                        „Člen 5a

                           1.   Svet in visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) lahko obdelujeta osebne podatke, da lahko opravljata svoje naloge na podlagi tega sklepa, zlasti:

                                       (a)

                                       kar zadeva Svet, za pripravo sprememb in spreminjanje Priloge;

                                       (b)

                                       kar zadeva visokega predstavnika, za pripravo sprememb Priloge.

                           2.   Svet in visoki predstavnik lahko po potrebi ustrezne podatke v zvezi s kaznivimi dejanji, ki jih storijo fizične osebe s seznama, s kazenskimi obsodbami teh oseb ali z varnostnimi ukrepi v zvezi s takimi osebami obdelujeta samo, kolikor je taka obdelava potrebna za pripravo Priloge.

                           3.   Za namene tega sklepa sta Svet in visoki predstavnik določena za ‚upravljavca‘ v smislu točke 8 člena 3 Uredbe (EU) 2018/1725 Evropskega parlamenta in Sveta (*1), da se zagotovi, da lahko zadevne fizične osebe uveljavljajo svoje pravice na podlagi Uredbe (EU) 2018/1725.

                           (*1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“;"

                        (2)

                        člen 8(2) se nadomesti z naslednjim:

                           „2.   Ta sklep se uporablja do 27. oktobra 2020. Redno se pregleduje. Če Svet meni, da cilji tega sklepa niso bili doseženi, ga po potrebi podaljša oziroma spremeni.“

            Člen 2
            Ta sklep začne veljati dan po objavi v Uradnem listu Evropske unije.

            V Luxembourgu, 24. oktobra 2019

                  Za Svet

                  Predsednik

               A.-K. PEKONEN

            (1)  Sklep Sveta 2010/638/SZVP z dne 25. oktobra 2010 o omejevalnih ukrepih proti Republiki Gvineji (UL L 280, 26.10.2010, str. 10).


title: Sklep Sveta (EU) 2019/1904 z dne 8. novembra 2019 o pozivu Komisiji za predložitev študije glede na sodbo Sodišča v zadevi C-528/16 o statusu novih genomskih tehnik na podlagi prava Unije in predloga, če bi bilo to glede na rezultate študije ustrezno

text:
                  14.11.2019

                  SL

                  Uradni list Evropske unije

                  L 293/103

         SKLEP SVETA (EU) 2019/1904
         z dne 8. novembra 2019
         o pozivu Komisiji za predložitev študije glede na sodbo Sodišča v zadevi C-528/16 o statusu novih genomskih tehnik na podlagi prava Unije in predloga, če bi bilo to glede na rezultate študije ustrezno
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 241 Pogodbe,
         ob upoštevanju naslednjega:

                     (1)

                     V skladu z opredelitvijo iz Direktive 2001/18/ES Evropskega parlamenta in Sveta (1)„‚gensko spremenjeni organizem (GSO)‘ pomeni organizem z izjemo človeka, katerega genski material je bil spremenjen na način, ki se ne pojavlja v naravi s križanjem in/ali naravno rekombinacijo“. To opredelitev dopolnjujejo seznami tehnik, ki določajo področje uporabe navedene direktive. Opredelitev in seznami tehnik so bili pripravljeni glede na tehnike gojenja, ki so bile na voljo in ki so se uporabljale ob sprejetju Direktive 2001/18/ES.

                     (2)

                     Odtlej je bil pri razvoju novih tehnik gojenja dosežen precejšen napredek, kar je privedlo do nejasnosti, ali te nove tehnike gojenja spadajo v opredelitev GSO in na področje uporabe Direktive 2001/18/ES ali ne ter, posledično, ali bi morale za proizvode, pridobljene z njimi, veljati obveznosti iz navedene direktive.

                     (3)

                     Sodišče je v sodbi v zadevi C-528/16 (2), potem ko je preučilo splošne cilje Direktive 2001/18/ES, razsodilo, da nove tehnike mutageneze spadajo na področje uporabe navedene direktive in da zanje veljajo obveznosti, ki so določene v njej.

                     (4)

                     Razsodba je prinesla pravno jasnost glede statusa novih tehnik mutageneze, vendar je hkrati sprožila praktična vprašanja, ki imajo posledice za nacionalne pristojne organe, industrijo Unije, zlasti v sektorju gojenja rastlin, pa tudi za raziskave in drugo. Ta vprašanja med drugim zadevajo to, kako zagotoviti skladnost z Direktivo 2001/18/ES, kadar proizvodov, pridobljenih z novimi tehnikami mutageneze, s sedanjimi metodami ni mogoče razlikovati od tistih, nastalih z naravno mutacijo, in kako v takem primeru zagotoviti enako obravnavo uvoženih proizvodov in proizvodov, proizvedenih v Uniji.

                     (5)

                     Svet meni, da je za pojasnitev tega potrebna študija v skladu z Medinstitucionalnim sporazumom o boljši pripravi zakonodaje z dne 13. aprila 2016 (3) in zlasti odstavkom 10 Sporazuma o uporabi členov 225 in 241 Pogodbe o delovanju Evropske unije –

               SPREJEL NASLEDNJI SKLEP:

            Člen 1
            Svet poziva Komisijo, naj do 30. aprila 2021 predloži študijo glede na sodbo Sodišča v zadevi C-528/16 o statusu novih genomskih tehnik na podlagi prava Unije.

            Člen 2

               1.   Svet poziva Komisijo, naj, če bo to glede na rezultate študije ustrezno, predloži predlog ali ga obvesti o drugih ukrepih, ki bi bili na podlagi študije potrebni.

               2.   V skladu z običajno prakso Svet poziva Komisijo, naj zagotovi, da bo predlogu priložena ocena učinka.

            Člen 3
            Ta sklep začne veljati na dan objave v Uradnem listu Evropske unije.

            V Bruslju, 8. novembra 2019

                  Za Svet

                  Predsednica

               L. ANDERSSON

            (1)  Direktiva 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L 106, 17.4.2001, str. 1).

            (2)  Sodba Sodišča z dne 25. julija 2018, Confédération paysanne in drugi proti Premier ministre in Ministre de l’agriculture, de l’agroalimentaire et de la forêt, C-528/16, ECLI:EU:C:2018:583.

            (3)  UL L 123, 12.5.2016, str. 1.


title: Sklep Sveta (EU) 2019/1905 z dne 8. novembra 2019 o pozivu Komisiji za predložitev študije o možnostih Unije za posodobitev obstoječe zakonodaje na področju pridelave in trženja rastlinskega razmnoževalnega materiala ter predloga, če bi bilo to glede na rezultate študije ustrezno

text:
                  14.11.2019

                  SL

                  Uradni list Evropske unije

                  L 293/105

         SKLEP SVETA (EU) 2019/1905
         z dne 8. novembra 2019
         o pozivu Komisiji za predložitev študije o možnostih Unije za posodobitev obstoječe zakonodaje na področju pridelave in trženja rastlinskega razmnoževalnega materiala ter predloga, če bi bilo to glede na rezultate študije ustrezno
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 241 Pogodbe,
         ob upoštevanju naslednjega:

                     (1)

                     Komisija je 6. maja 2013 Evropskemu parlamentu in Svetu predložila predlog uredbe o pridelavi rastlinskega razmnoževalnega materiala in omogočanju njegove dostopnosti na trgu. Cilj predloga je konsolidirati in posodobiti obstoječo zakonodajo, da bi obravnavali več problematičnih področij, kot so kompleksnost, togost in razdrobljenost obstoječe zakonodaje, njeno neusklajeno izvajanje v državah članicah, ki preprečuje, da bi vzpostavili enake konkurenčne pogoje za vse izvajalce, potreba po izboljšanju njene usklajenosti z drugimi zakonodajnimi akti, ki zadevajo sektor, ter njena skladnost z drugimi politikami, možnosti za zmanjšanje stroškov in povečanje učinkovitosti, potreba po prilagajanju tehničnemu napredku na področju žlahtnjenja rastlin ter razvoju evropskega in svetovnega trga rastlinskega razmnoževalnega materiala ter ohranjanje kmetijske biotske raznovrstnosti in rastlinskih genskih virov.

                     (2)

                     Evropski parlament je 11. marca 2014 predlog Komisije zavrnil, Komisijo pa pozval, naj ga umakne in pripravi novega (1). Svet je 16. junija 2014 na splošno podprl poročilo predsedstva, ki vsebuje usmeritve za morebitni revidiran predlog Komisije. Komisija je predlog umaknila iz svojega delovnega programa za leto 2015 in ni predložila novega predloga.

                     (3)

                     Svet meni, da je problematika, ki jo je Komisija nameravala obravnavati v predlogu iz leta 2013, še vedno relevantna in da je potrebna študija, da bi preučili možnosti za posodobitev obstoječega zakonodajnega okvira, v skladu z Medinstitucionalnim sporazumom o boljši pripravi zakonodaje z dne 13. aprila 2016 (2) ter zlasti odstavkom 10 Sporazuma o uporabi členov 225 in 241 Pogodbe o delovanju Evropske unije –

               SPREJEL NASLEDNJI SKLEP:

            Člen 1
            Svet poziva Komisijo, naj do 31. decembra 2020 predloži študijo o možnostih za posodobitev obstoječe zakonodaje na področju pridelave in trženja rastlinskega razmnoževalnega materiala.

            Člen 2

               1.   Svet poziva Komisijo, naj, če bo to glede na rezultate študije ustrezno, predloži predlog ali ga obvesti o alternativnih ukrepih, ki bi bili na podlagi študije potrebni.

               2.   V skladu z običajno prakso Svet poziva Komisijo, naj zagotovi, da bo predlogu priložena ocena učinka.

            Člen 3
            Ta sklep začne veljati na dan objave v Uradnem listu Evropske unije.

            V Bruslju, 8. novembra 2019

                  Za Svet

                  Predsednica

               L. ANDERSSON

            (1)  Resolucija Evropskega parlamenta z dne 11. marca 2014 (UL C 378, 9.11.2017, str. 303).

            (2)  UL L 123, 12.5.2016, str. 1.


title: Sklep Sveta (EU) 2019/1907 z dne 8. novembra 2019

text:
                  14.11.2019

                  SL

                  Uradni list Evropske unije

                  L 293/108

         SKLEP SVETA (EU) 2019/1907
         z dne 8. novembra 2019
         o imenovanju člana Odbora regij na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga nemške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Katrin BUDDE je 18. julija 2016 s Sklepom Sveta (EU) 2016/1204 (4) kot članica zamenjala Tilmana TÖGLA. Tilman TÖGEL je 12. aprila 2018 s Sklepom Sveta (EU) 2018/587 (5) kot član zamenjal Katrin BUDDE.

                     (2)

                     Zaradi konca mandata Tilmana TÖGLA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za člana Odbora regij imenuje:

                        —

                        Andreas DITTMANN, Bürgermeister der Stadt Zerbst/Anhalt.

            Člen 2
            Ta sklep začne veljati na dan sprejetja.

            V Bruslju, 8. novembra 2019

                  Za Svet

                  Predsednica

               L. ANDERSSON

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2016/1204 z dne 18. julija 2016 o imenovanju člana Odbora regij na predlog Zvezne republike Nemčije (UL L 198, 23.7.2016, str. 45).

            (5)  Sklep Sveta (EU) 2018/587 z dne 12. aprila 2018 o imenovanju člana Odbora regij na predlog Zvezne republike Nemčije (UL L 98, 18.4.2018, str. 21).


title: Sklep Sveta (EU) 2019/1908 z dne 8. novembra 2019 o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine

text:
                  14.11.2019

                  SL

                  Uradni list Evropske unije

                  L 293/109

         SKLEP SVETA (EU) 2019/1908
         z dne 8. novembra 2019
         o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o olajševanju trgovine (1) (v nadaljnjem besedilu: sporazum) je Unija sklenila na podlagi Sklepa Sveta (EU) 2015/1947 (2), veljati pa je začel 22. februarja 2017.

                     (2)

                     V skladu s členom 23.1.2 sporazuma Odbor o olajševanju trgovine določi svoj poslovnik.

                     (3)

                     V skladu s členom IV.6 Marakeškega sporazuma o ustanovitvi Svetovne trgovinske organizacije mora poslovnik Odbora o olajševanju trgovine odobriti Svet za blagovno menjavo.

                     (4)

                     Primerno je določiti stališče, ki se v imenu Unije zastopa v Svetu za blagovno menjavo, saj bo predvideni sklep za Unijo zavezujoč.

                     (5)

                     Primerno je strinjanje s predlaganim poslovnikom, ki bo Odboru o olajševanju trgovine omogočil učinkovito delovanje. Ta poslovnik temelji na poslovniku Generalnega sveta Svetovne trgovinske organizacije in je prilagojen le toliko, da ustreza posebnim potrebam Odbora za olajševanje trgovine –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Svetu za blagovno menjavo v zvezi s sprejetjem poslovnika Odbora o olajševanju trgovine, podpira sprejetje tega poslovnika, kakor je določen v Prilogi.

            Člen 2
            Ta sklep začne veljati na dan sprejetja.

            V Bruslju, 8. novembra 2019

                  Za Svet

                  Predsednik

               M.  LINTILÄ

            (1)  UL L 284, 30.10.2015, str. 4.

            (2)  Sklep Sveta (EU) 2015/1947 z dne 1. oktobra 2015 o sklenitvi Protokola o spremembi Marakeškega sporazuma o ustanovitvi Svetovne trgovinske organizacije v imenu Evropske unije (UL L 284, 30.10.2015, str. 1).

            PRILOGA

               POSLOVNIK ODBORA O OLAJŠEVANJU TRGOVINE (1)

            Poslovnik za srečanja Generalnega sveta (WT/L/161) se smiselno uporablja za srečanja Odbora o olajševanju trgovine razen v naslednjih primerih:

               Poglavje I — Srečanja

                        (a)

                        Pravilo 1 (Generalnega sveta) bi bilo treba spremeniti v skladu z odstavkom 1.2 člena 23 Sporazuma o olajševanju trgovine, tako da določa:
                        „Odbor se sestane po potrebi in kakor je to predvideno v Sporazumu o olajševanju trgovine, vendar najmanj enkrat na leto.“

                        (b)

                        Prvi stavek pravila 2 bi bilo treba spremeniti, da se glasi:
                        „Srečanja odbora skliče generalni direktor z uradnim obvestilom, ki naj se izda tri tedne in v vsakem primeru najmanj deset koledarskih dni pred datumom, določenim za srečanje.“

               Poglavje II — Dnevni red

                        (c)

                        Pravilo 5 se ne bi smelo uporabljati (2).

                        (d)

                        Pravilo 11 bi bilo treba spremeniti, da se glasi:
                        „Predstavniki mednarodnih medvladnih organizacij se lahko udeležujejo srečanj kot opazovalci na vabilo Odbora o olajševanju trgovine v skladu s smernicami iz Priloge 3 k poslovniku Generalnega sveta.
                        Poleg tega lahko v skladu s členom 23:1:5 Sporazuma o olajševanju trgovine odbor povabi predstavnike drugih mednarodnih organizacij s kompetencami na področju olajševanja trgovine ali njihove pomožne organe, da:

                                    (a)

                                    se udeležijo srečanj odbora ter

                                    (b)

                                    razpravljajo o posebnih vprašanjih v zvezi z izvajanjem tega sporazuma.“

               Poglavje V — Uradniki

                        (e)

                        Pravila 12, 13 in 14 bi bilo treba spremeniti, tako da se odbor pooblasti za izvolitev podpredsednika. V skladu z navedenim bi se morala pravila 12, 13 in 14 glasiti:
                        „Pravilo 12. Odbor izvoli predsednika (3) in lahko izvoli podpredsednika izmed predstavnikov članic. Volitve potekajo na prvem srečanju v letu, njihovi rezultati pa začnejo učinkovati ob koncu srečanja. Mandat predsednika in podpredsednika traja do konca prvega srečanja naslednjega leta.
                        Pravilo 13. Če je predsednik med katerim koli srečanjem ali v njegovem delu odsoten, njegovo funkcijo opravlja podpredsednik. Če podpredsednik ni bil izvoljen ali če podpredsednik ni prisoten, odbor izvoli začasnega predsednika za to srečanje ali ta del srečanja.
                        Pravilo 14. Če predsednik ne more več opravljati funkcij v okviru mandata, odbor imenuje podpredsednika iz pravila 12 ali izvoli začasnega predsednika, ki opravlja te funkcije do izvolitve novega predsednika, če podpredsednik ni bil izvoljen.“

               Poglavje VI — Vodenje poslov

                        (f)

                        Prvi stavek pravila 24 bi bilo treba spremeniti, da se glasi:
                        „Da bi se vodenje poslov pospešilo, lahko predsednik povabi predstavnike, ki želijo izraziti svojo podporo določenemu predlogu, naj to storijo z dvigom roke, da bi se to v evidencah lahko zabeležilo kot izjava podpore ...“

               Poglavje VII — Odločanje

                        (g)

                        Pravilo 33 bi bilo treba spremeniti, da se glasi:
                        „Kadar odločitve ni mogoče sprejeti s soglasjem, se pereča zadeva predloži Svetu za blagovno menjavo.“

                        (h)

                        Pravilo 34 se ne bi smelo uporabljati.

               (1)  Na podlagi Sporočila iz Argentine, Japonske, Norveške in Paragvaja (G/TFA/W/14).

               (2)  Zadovoljiva priprava in kroženje dnevnega reda se zagotovita s pravili 2, 3 in 6 poslovnika Generalnega sveta.

               (3)  Odbor uporablja ustrezne smernice iz „Smernic za imenovanje uradnikov v organe STO“ (WT/L/31, z dne 7. februarja 1995).


title: Sklep Sveta (SZVP) 2019/1909 z dne 12. novembra 2019 o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO

text:
                  14.11.2019

                  SL

                  Uradni list Evropske unije

                  L 293/113

         SKLEP SVETA (SZVP) 2019/1909
         z dne 12. novembra 2019
         o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 46(6) Pogodbe,
         ob upoštevanju Sklepa Sveta (SZVP) 2017/2315 z dne 11. decembra 2017 o vzpostavitvi stalnega strukturnega sodelovanja (PESCO) in določitvi seznama vključenih držav članic (1),
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 11. decembra 2017 sprejel Sklep (SZVP) 2017/2315.

                     (2)

                     V točki (e) člena 4(2) Sklepa (SZVP) 2017/2315 je določeno, da Svet pripravi seznam projektov, ki se bodo oblikovali v okviru stalnega strukturnega sodelovanja (PESCO) in bodo hkrati odražali podporo razvoju zmogljivosti ter zagotavljali znatno podporo v okviru sredstev in zmogljivosti za operacije in misije skupne varnostne in obrambne politike (SVOP).

                     (3)

                     Svet je 6. marca 2018 sprejel Sklep (SZVP) 2018/340 (2) o pripravi seznama projektov, ki se bodo oblikovali v okviru PESCO.

                     (4)

                     Svet je 6. marca 2018 sprejel Priporočilo o časovnem načrtu za izvajanje PESCO (3) (v nadaljnjem besedilu: Priporočilo).

                     (5)

                     V odstavku 9 Priporočila je določeno, da bi moral Svet seznam projektov PESCO posodobiti do novembra 2018, tako da bo vključeval tudi naslednji sklop projektov, in sicer v skladu s postopkom iz člena 5 Sklepa (SZVP) 2017/2315, ki zlasti določa, da lahko visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) na podlagi ocene, ki jo predloži sekretariat PESCO, poda priporočilo za opredelitev in ocenitev projektov PESCO, da lahko Svet sprejme sklep na podlagi vojaškega nasveta Vojaškega odbora Evropske unije (VOEU).

                     (6)

                     Svet je 25. junija 2018 sprejel Sklep (SZVP) 2018/909 (4) o določitvi skupnih pravil za upravljanje projektov PESCO.

                     (7)

                     Svet je 19. novembra 2018 sprejel Sklep (SZVP) 2018/1797 (5) o spremembi in posodobitvi Sklepa (SZVP) 2018/340.

                     (8)

                     Svet je 14. maja 2019 sprejel Priporočilo (6) o oceni napredka vključenih držav članic pri izpolnjevanju obveznosti, prevzetih v okviru stalnega strukturnega sodelovanja (PESCO).

                     (9)

                     Visoki predstavnik je 30. septembra 2019 Svetu predložil priporočilo za opredelitev in ocenitev predlaganih projektov v okviru PESCO.

                     (10)

                     Politični in varnostni odbor se je 22. oktobra 2019 dogovoril o priporočilih iz vojaškega nasveta VOEU glede priporočila visokega predstavnika za opredelitev in ocenitev predlaganih projektov v okviru PESCO.

                     (11)

                     Svet bi zato moral spremeniti in posodobiti Sklep (SZVP) 2018/340 –

               SPREJEL NASLEDNJI SKLEP:

            Člen 1
            Sklep (SZVP) 2018/340 se spremeni:

                        (1)

                        v členu 1 se na seznam dodajo naslednji projekti:

                                    „35.

                                    integrirani evropski center za skupno usposabljanje in simulacije (EUROSIM);

                                    36.

                                    akademsko in inovacijsko vozlišče EU za kibernetsko varnost (EU CAIH);

                                    37.

                                    center za medicinsko usposabljanje enot za specialno delovanje (SMTC);

                                    38.

                                    poligon za JRKB-obrambo (CBRNDTR);

                                    39.

                                    mreža potapljaških centrov Evropske unije (EUNDC);

                                    40.

                                    pomorski protipodmorniški sistem brez posadke (MUSAS);

                                    41.

                                    evropska patruljna korveta (EPC);

                                    42.

                                    zračni elektronski napad (AEA);

                                    43.

                                    center za usklajevanje na kibernetskem in informacijskem področju (CIDCC);

                                    44.

                                    pravočasno opozarjanje in prestrezanje s sistemom za nadzor bojevališča iz vesolja (TWISTER);

                                    45.

                                    materiali in komponente za tehnološko konkurenčnost EU (MAC-EU);

                                    46.

                                    zmogljivosti EU za skupno bojevanje (ECoWAR);

                                    47.

                                    evropski sistem za globalno integracijo arhitekture sistema brezpilotnega zrakoplova (European Global RPAS Insertion Architecture System).“;

                        (2)

                        v Prilogi I se dodajo vnosi iz Priloge I k temu sklepu;

                        (3)

                        Priloga II se nadomesti z besedilom iz Priloge II k temu sklepu.

            Člen 2
            Ta sklep začne veljati na dan sprejetja.

            V Bruslju, 12. novembra 2019

                  Za Svet

                  Predsednica

               F. MOGHERINI

            (1)  UL L 331, 14.12.2017, str. 57.

            (2)  Sklep Sveta (SZVP) 2018/340 z dne 6. marca 2018 o pripravi seznama projektov, ki se bodo oblikovali v okviru PESCO (UL L 65, 8.3.2018, str. 24).

            (3)  Priporočilo Sveta z dne 6. marca 2018 o časovnem načrtu za izvajanje PESCO (UL C 88, 8.3.2018, str. 1).

            (4)  Sklep Sveta (SZVP) 2018/909 z dne 25. junija 2018 o določitvi skupnih pravil za upravljanje projektov PESCO (UL L 161, 26.6.2018, str. 37).

            (5)  Sklep Sveta (SZVP) 2018/1797 z dne 19. novembra 2018 o spremembi in posodobitvi Sklepa (SZVP) 2018/340 o pripravi seznama projektov, ki se bodo oblikovali v okviru PESCO (UL L 294, 21.11.2018, str. 18).

            (6)  Priporočilo Sveta z dne 14. maja 2019 o oceni napredka vključenih držav članic pri izpolnjevanju obveznosti, prevzetih v okviru stalnega strukturnega sodelovanja (PESCO) (UL C 166, 15.5.2019, str. 1).

            PRILOGA I

                        Projekt

                        Članice projekta

                                    35.

                                    integrirani evropski center za skupno usposabljanje in simulacije (EUROSIM)

                        Madžarska, Nemčija, Francija, Poljska, Slovenija

                                    36.

                                    akademsko in inovacijsko vozlišče EU za kibernetsko varnost (EU CAIH)

                        Portugalska, Španija

                                    37.

                                    center za medicinsko usposabljanje enot za specialno delovanje (SMTC)

                        Poljska, Madžarska

                                    38.

                                    Poligon za JRKB-obrambo (CBRNDTR)

                        Romunija, Francija, Italija

                                    39.

                                    mreža potapljaških centrov Evropske unije (EUNDC)

                        Romunija, Bolgarija, Francija

                                    40.

                                    pomorski protipodmorniški sistem brez posadke (MUSAS)

                        Portugalska, Španija, Francija, Švedska

                                    41.

                                    evropska patruljna korveta (EPC)

                        Italija, Francija

                                    42.

                                    zračni elektronski napad (AEA)

                        Španija, Francija, Švedska

                                    43.

                                    center za usklajevanje na kibernetskem in informacijskem področju (CIDCC)

                        Nemčija, Češka, Španija, Madžarska, Nizozemska

                                    44.

                                    pravočasno opozarjanje in prestrezanje s sistemom za nadzor bojevališča iz vesolja (TWISTER)

                        Francija, Španija, Italija, Nizozemska, Finska

                                    45.

                                    materiali in komponente za tehnološko konkurenčnost EU (MAC-EU)

                        Francija, Španija, Portugalska, Romunija

                                    46.

                                    zmogljivosti EU za skupno bojevanje (ECoWAR)

                        Francija, Belgija, Španija, Madžarska, Romunija, Švedska

                                    47.

                                    evropski sistem za globalno integracijo arhitekture sistema brezpilotnega zrakoplova (European Global RPAS Insertion Architecture System)

                        Italija, Francija, Romunija

            PRILOGA II

                     „PRILOGA II
                     KONSOLIDARAN POSODOBLJEN SEZNAM ČLANIC PROJEKTA ZA VSAK POSAMEZEN PROJEKT

                                 Projekt

                                 Članice projekta

                                             1.

                                             evropsko zdravstveno poveljstvo

                                 Nemčija, Belgija, Češka, Španija, Francija, Italija, Nizozemska, Romunija, Slovaška, Švedska

                                             2.

                                             evropske varne programsko definirane zveze (ESSOR)

                                 Francija, Belgija, Nemčija, Španija, Italija, Nizozemska, Poljska, Portugalska, Finska

                                             3.

                                             mreža logističnih vozlišč v Evropi in podpora za operacije

                                 Nemčija, Belgija, Bolgarija, Grčija, Španija, Francija, Hrvaška, Italija, Ciper, Litva, Madžarska, Nizozemska, Poljska, Slovenija, Slovaška

                                             4.

                                             vojaška mobilnost

                                 Nizozemska, Belgija, Bolgarija, Češka, Nemčija, Estonija, Grčija, Španija, Francija, Hrvaška, Italija, Latvija, Litva, Luksemburg, Madžarska, Avstrija, Poljska, Portugalska, Romunija, Slovenija, Slovaška, Finska, Švedska

                                             5.

                                             strokovni center za misije Evropske unije za usposabljanje (EU TMCC)

                                 Nemčija, Češka, Irska, Španija, Francija, Italija, Luksemburg, Avstrija, Nizozemska, Romunija, Švedska

                                             6.

                                             evropski center za certificiranje usposabljanja za evropske vojske

                                 Italija, Grčija

                                             7.

                                             energetska operativna funkcija (EOF)

                                 Francija, Belgija, Italija, Španija

                                             8.

                                             sveženj razmestljivih vojaških zmogljivosti za pomoč ob nesrečah

                                 Italija, Grčija, Španija, Hrvaška, Avstrija

                                             9.

                                             pomorski (pol-)avtonomni sistemi za protiminsko delovanje (MAS MCM)

                                 Belgija, Grčija, Latvija, Nizozemska, Poljska, Portugalska, Romunija

                                             10.

                                             pristaniški in pomorski nadzor in zaščita (HARMSPRO)

                                 Italija, Grčija, Poljska, Portugalska

                                             11.

                                             izpopolnitev pomorskega nadzora

                                 Grčija, Bolgarija, Irska, Španija, Hrvaška, Italija, Ciper

                                             12.

                                             platforma za izmenjavo informacij v zvezi s kibernetskimi grožnjami in odzivanjem na incidente

                                 Grčija, Španija, Italija, Ciper, Madžarska, Avstrija, Portugalska, Finska

                                             13.

                                             enote za hitro odzivanje na kibernetske grožnje in medsebojna pomoč na področju kibernetske varnosti

                                 Litva, Hrvaška, Estonija, Finska, Italija, Nizozemska, Poljska, Romunija

                                             14.

                                             sistem strateškega poveljevanja in nadzorovanja (C2) za misije in operacije SVOP

                                 Španija, Nemčija, Francija, Italija, Luksemburg, Portugalska

                                             15.

                                             pehotno bojno oklepno vozilo/amfibijsko udarno vozilo/lahko oklepno vozilo

                                 Italija, Grčija, Slovaška

                                             16.

                                             posredna strelna podpora (EuroArtillery)

                                 Slovaška, Italija, Madžarska

                                             17.

                                             operativno jedro za odzivanje na krize pri EUFOR (EUFOR CROC)

                                 Nemčija, Španija, Francija, Italija, Ciper

                                             18.

                                             helikoptersko usposabljanje v vročini in na višini (usposabljanje H3)

                                 Grčija, Italija, Romunija

                                             19.

                                             skupna obveščevalna akademija EU

                                 Grčija, Ciper

                                             20.

                                             testni in ocenjevalni centri EU

                                 Francija, Švedska, Španija, Slovaška

                                             21.

                                             integrirani zemeljski sistemi brez posadke (UGS)

                                 Estonija, Belgija, Češka, Nemčija, Španija, Francija, Latvija, Madžarska, Nizozemska, Poljska, Finska

                                             22.

                                             kopenski bojni raketni sistemi EU za delovanje zunaj vidnega polja

                                 Francija, Belgija, Ciper

                                             23.

                                             modularni paket premestljivih zmogljivosti za podvodno posredovanje (DIVEPACK)

                                 Bolgarija, Grčija, Francija

                                             24.

                                             evropski daljinsko vodeni zrakoplovni sistemi za srednje višine in z dolgo avtonomijo – MALE RPAS (Eurodrone)

                                 Nemčija, Češka, Španija, Francija, Italija

                                             25.

                                             evropski jurišni helikopter TIGER Mark III

                                 Francija, Nemčija, Španija

                                             26.

                                             obramba pred brezpilotnimi zrakoplovnimi sistemi (C-UAS)

                                 Italija, Češka

                                             27.

                                             evropska platforma za zračne ladje v višjih zračnih plasteh (EHAAP) – trajna izvidniško-obveščevalna zmogljivost

                                 Italija, Francija

                                             28.

                                             premestljivi štab za taktično poveljevanje in kontrolo sil za specialno delovanje za manjše združene operacije – (SOCC) za SJO

                                 Grčija, Ciper

                                             29.

                                             zmogljivosti za elektronsko bojevanje in program interoperabilnosti za prihodnje sodelovanje pri skupnih izvidniško-obveščevalnih dejavnostih

                                 Češka, Nemčija

                                             30.

                                             kemični, biološki, radiološki in jedrski nadzor kot storitev (CBRN SaaS)

                                 Avstrija, Francija, Hrvaška, Madžarska, Slovenija

                                             31.

                                             skupne baze

                                 Francija, Belgija, Češka, Nemčija, Španija, Nizozemska

                                             32.

                                             geometeorološki in oceanografski podporni element za koordinacijo GeoMETOC (GMSCE)

                                 Nemčija, Grčija, Francija, Avstrija, Portugalska, Romunija

                                             33.

                                             radionavigacijska rešitev EU (EURAS)

                                 Francija, Belgija, Nemčija, Španija, Italija, Poljska

                                             34.

                                             evropska mreža za vojaški nadzor in situacijsko zavedanje v vesolju (EU-SSA-N)

                                 Italija, Francija

                                             35.

                                             integrirani evropski center za skupno usposabljanje in simulacije (EUROSIM)

                                 Madžarska, Nemčija, Francija, Poljska, Slovenija

                                             36.

                                             akademsko in inovacijsko vozlišče EU za kibernetsko varnost (EU CAIH)

                                 Portugalska, Španija

                                             37.

                                             center za medicinsko usposabljanje enot za specialno delovanje (SMTC)

                                 Poljska, Madžarska

                                             38.

                                             Poligon za JRKB-obrambo (CBRNDTR)

                                 Romunija, Francija, Italija

                                             39.

                                             mreža potapljaških centrov Evropske unije (EUNDC)

                                 Romunija, Bolgarija, Francija

                                             40.

                                             pomorski protipodmorniški sistem brez posadke (MUSAS)

                                 Portugalska, Francija, Španija, Švedska

                                             41.

                                             evropska patruljna korveta (EPC)

                                 Italija, Francija

                                             42.

                                             zračni elektronski napad (AEA)

                                 Španija, Francija, Švedska

                                             43.

                                             center za usklajevanje na kibernetskem in informacijskem področju (CIDCC)

                                 Nemčija, Češka, Španija, Madžarska, Nizozemska

                                             44.

                                             pravočasno opozarjanje in prestrezanje s sistemom za nadzor bojevališča iz vesolja (TWISTER)

                                 Francija, Španija, Italija, Nizozemska, Finska

                                             45.

                                             materiali in komponente za tehnološko konkurenčnost EU (MAC-EU)

                                 Francija, Španija, Portugalska, Romunija

                                             46.

                                             zmogljivosti EU za skupno bojevanje (ECoWAR)

                                 Francija, Belgija, Španija, Madžarska, Romunija, Švedska

                                             47.

                                             evropski sistem za globalno integracijo arhitekture sistema brezpilotnega zrakoplova (European Global RPAS Insertion Architecture System)

                                 Italija, Francija, Romunija

               “


title: Sklep Sveta (EU) 2020/710 z dne 25. maja 2020 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Latvijas Banka

text:
                  28.5.2020

                  SL

                  Uradni list Evropske unije

                  L 166/3

         SKLEP SVETA (EU) 2020/710
         z dne 25. maja 2020
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Latvijas Banka
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 19. marca 2020 Svetu Evropske unije o zunanjem revizorju centralne banke Latvijas Banka (ECB/2020/14) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in potrdi Svet Evropske unije.

                     (2)

                     Mandat zunanjega revizorja centralne banke Latvijas Banka je potekel po reviziji za poslovno leto 2019. Zaradi tega je treba imenovati zunanjega revizorja od poslovnega leta 2020.

                     (3)

                     Latvijas Banka je za svojega zunanjega revizorja za poslovna leta 2020 do 2024 izbrala družbo SIA Ernst & Young Baltic.

                     (4)

                     Svet ECB je priporočil, da se za zunanjega revizorja centralne banke Latvijas Banka za poslovna leta 2020 do 2024 imenuje družba SIA Ernst & Young Baltic.

                     (5)

                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 18 nadomesti z naslednjim:

                  „18.   Družba SIA Ernst & Young Baltic se odobri kot zunanji revizor centralne banke Latvijas Banka za poslovna leta 2020 do 2024.“

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na Evropsko centralno banko.

            V Bruslju, 25. maja 2020

                  Za Svet

                  Predsednik

               G. GRLIĆ RADMAN

            (1)  UL C 98, 25.3.2020, str. 1.

            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


Odločba Komisije z dne 17/06/2020 o razglasitvi združljivosti koncentracije s skupnim trgom (Zadeva št. COMP/M.9850 - EQT FUND MANAGEMENT / SCHÜLKE & MAYR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/06/2020 o razglasitvi združljivosti koncentracije s skupnim trgom (Zadeva št. COMP/M.9849 - BANCO SANTANDER / AEGON / POPULAR VIDA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/06/2020 o razglasitvi združljivosti koncentracije s skupnim trgom (Zadeva št. COMP/M.9851 - NATURGY / SONATRACH / BLACKROCK / MEDGAZ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/03/2020 o razglasitvi združljivosti koncentracije s skupnim trgom (Zadeva št. COMP/M.9316 - PEAB / YIT'S PAVING AND MINERAL AGGREGATES BUSINESS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/06/2020 o razglasitvi združljivosti koncentracije s skupnim trgom (Zadeva št. COMP/M.9782 - EXPERIAN / BERTELSMAN / INFORMA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 24. junija 2020 o sprejetju stališča Sveta o predlogu spremembe proračuna Evropske unije št. 5 za proračunsko leto 2020 2020/C 212 I/02

text:
                  26.6.2020

                  SL

                  Uradni list Evropske unije

                  CI 212/7

         SKLEP SVETA
         z dne 24. junija 2020
         o sprejetju stališča Sveta o predlogu spremembe proračuna Evropske unije št. 5 za proračunsko leto 2020
         (2020/C 212 I/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,
         ob upoštevanju naslednjega:

                     —

                     proračun Unije za proračunsko leto 2020 je bil dokončno sprejet 27. novembra 2019 (2),

                     —

                     Komisija je 3. junija 2020 predložila predlog spremembe proračuna št. 5 k splošnemu proračunu za proračunsko leto 2020,

                     —

                     pomembno je, da se omogoči hitro sprejetje predloga spremembe proračuna št. 5/2020, da bi lahko še naprej brez prekinitve zagotavljali humanitarno pomoč beguncem v Jordaniji, Libanonu in Turčiji. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 5 za proračunsko leto 2020 sprejel 24. junija 2020.
            Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 24. junija 2020

                  Za Svet

                  Predsednica

               A. METELKO-ZGOMBIĆ

            (1)  UL L 193, 30.7.2018, str. 1.

            (2)  UL L 57, 27.2.2020, str. 1.


Odločba Komisije z dne 31/10/2019 o razglasitvi združljivosti koncentracije s skupnim trgom (Zadeva št. COMP/M.9450 - PPG / TIL / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/12/2019 o razglasitvi združljivosti koncentracije s skupnim trgom (Zadeva št. COMP/M.9582 - SIEMENS GAMESA RENEWABLE ENERGY / SENVION (EUROPEAN ONSHORE WIND TURBINE SERVICE) / RIA BLADES) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/06/2020 o razglasitvi združljivosti koncentracije s skupnim trgom (Zadeva št. COMP/M.9841 - CDP EQUITY / ANSALDO ENERGIA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/06/2020 o razglasitvi združljivosti koncentracije s skupnim trgom (Zadeva št. COMP/M.9859 - ALCOPA COORDINATION CENTER / BERAN CENTRAL EUROPE / ALCOMOTIVE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/06/2020 o razglasitvi združljivosti koncentracije s skupnim trgom (Zadeva št. COMP/M.9842 - HITACHI CHEMICAL COMPANY / FIAMM ENERGY TECHNOLOGY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/06/2020 o razglasitvi združljivosti koncentracije s skupnim trgom (Zadeva št. COMP/M.9601 - CZECH MEDIA INVEST / ROCKAWAY / BRASINEX BOHEMIA) v skladu z Uredbo Sveta (ES) št. 139/2004 (Besedilo v češkem jeziku je edino verodostojno)


title: Sklep Političnega in varnostnega odbora (SZVP) 2020/895 z dne 25. junija 2020 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2020/401 (ATALANTA/2/2020)

text:
                  30.6.2020

                  SL

                  Uradni list Evropske unije

                  L 206/63

         SKLEP POLITIČNEGA IN VARNOSTNEGA ODBORA (SZVP) 2020/895
         z dne 25. junija 2020
         o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2020/401 (ATALANTA/2/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6(1) Skupnega ukrepa,
         ob upoštevanju naslednjega:

                     (1)

                     Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

                     (2)

                     PVO je 12. marca 2020 sprejel Sklep (SZVP) 2020/401 (2), s katerim je za poveljnika sil EU imenoval kontraadmirala Ignacia VILLANUEVO SERRANA.

                     (3)

                     Poveljnik operacije EU je priporočil, da se za novega poveljnika sil EU od 26. avgusta 2020 imenuje kontraadmiral Riccardo MARCHIO’.

                     (4)

                     Vojaški odbor EU je 20. maja 2020 to priporočilo podprl.

                     (5)

                     Sklep (SZVP) 2020/401 bi bilo zato treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral Riccardo MARCHIO' se s 26. avgustom 2020 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

            Člen 2
            Sklep (SZVP) 2020/401 se razveljavi.

            Člen 3
            Ta sklep začne veljati 26. avgusta 2020.

            V Bruslju, 25. junija 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 301, 12.11.2008, str. 33.

            (2)  Sklep Političnega in varnostnega odbora (SZVP) 2020/401 z dne 12. marca 2020 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1988 (ATALANTA/1/2020) (UL L 79, 16.3.2020, str. 2).


title: Sklep Sveta (EU) 2020/899 z dne 26. junija 2020 o sklenitvi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic

text:
                  30.6.2020

                  SL

                  Uradni list Evropske unije

                  L 207/1

         SKLEP SVETA (EU) 2020/899
         z dne 26. junija 2020
         o sklenitvi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) Pogodbe,
         ob upoštevanju Akta o pristopu Hrvaške in zlasti drugega pododstavka člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2016/803 (2) je bil podpisan Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani (3) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), s pridržkom njegove sklenitve.

                     (2)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji (4) se odobri v imenu Unije in njenih držav članic.

            Člen 2
            Predsednik Sveta je pooblaščen, da imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 3 Protokola.

            Člen 3
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 12. decembra 2018 (še ni objavljena v Uradnem listu).

            (2)  Sklep Sveta (EU) 2016/803 z dne 7. maja 2015 o podpisu Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi (UL L 132, 21.5.2016, str. 79).

            (3)  Besedilo Sporazuma je objavljeno v UL L 334, 6.12.2012, str. 3.

            (4)  Besedilo Protokola je bilo objavljeno v UL L 132, 21.5.2016, str. 81, skupaj s sklepom o njegovem podpisu.